
HØGSKOLEN I SØR-TRØNDELAG
AVDELING FOR

MAT- OG MEDISINSK TEKNOLOGI



	Eksamensdato:
	      August 2007

	Varighet:
	09:00 – 14:00

	Emnekode:
	FO360N

	Emnenavn:
	 Matteknologi

- melk, vegetabiler og enhetsoperasjoner


	Kull/klasse:
	3N
	
	
	
	
	

	Studiepoeng:
	10

	Fagansvarlige:
	Hanne Marie Storrø, Gerd Nybraaten, Lisbeth Mehli, 

og Nils V. Juul



	Hjelpemidler:
	Kalkulator

	Oppgavesettet består av:
	 4 oppgaver og 8 sider inklusive forside og vedlegg

	Vedlegg består av:
	To svarark og et vedlegg

	Merknad: Ved bedømmelse blir de fire oppgavene likt vektlagt.

Begge hovedemnene melk og vegetabiler må være bestått for å få godkjent eksamen.

	

	Lykke til!


OPPGAVE 1

Melketeknologi
Ansvarlig Hanne Marie Storrø 

a)

Hvor mye fett finnes i kumelk, og hvordan er fettet fordelt?

Gjør rede for fettkulemembranens oppbygning og hva som er membranens funksjon.

Kremfløte og smør er begge emulsjoner. 

Forklar kort hvordan disse emulsjonene er bygd opp, både ved hjelp av tegning og beskrivelse.

b)

Hvilke bakterier brukes til yoghurtproduksjon?

Forklar hvordan yoghurtbakteriene fermenterer melka og hvilke fermenteringsprodukter som dannes.

Nevn optimale tid- og temperaturbetingelser for vekst.

c)

Tegn og forklar flytskjema for yoghurtproduksjon.

Legg vekt på å få med alt teknisk produksjonsutstyr.

Forklar kort den tekniske funksjonen til, og hva som er hensikten med følgende utstyr:

· platevarmeveksler

· homogenisator

· vakuumutlufter (evaporator)

OPPGAVE 2

Melketeknologi
Ansvarlig Hanne Marie Storrø 

a)

Lag flytskjema for framstilling av camembert. Ta utgangspunkt i lab-øvinga. Utdyp nærmere følgende:

· hva skjer rent sensorisk med ostemassen når osten modnes?

· hva består den hvite hinna av og hvorfor er det viktig at hinna er heldekkende?

· forklar omdanningsforløpet i ostens kasein rent kjemisk under ostemodning. 

· skissér normal pH-endring fra hele ysteprosessen ved hjelp av en kurve, og forklar hvorfor pH endres.  

b)

Forklar hvorfor en ved mange ysterier tilsetter salpeter = nitrat (KNO3) ved hvitostproduksjon.

På hvilket tidspunkt tilsettes det og hvorfor akkurat da?

Hvilke betenkeligheter er det med å bruke salpeter?

Nevn alternative måter å behandle ystemelka på for å unngå bruk av salpeter.

c)

Hvilke kvalitetskrav stilles til myse for brunostproduksjon?

Hvorfor stilles disse kravene?

Hvordan behandles mysa for å innfri kravene?

OPPGAVE 3
Vegetabilteknologi

Ansvarlige Gerd Nybraaten, Lisbeth Mehli og Nils V. Juul
a) Hva er forskjellen på LM-pektin og HM-pektin når det gjelder struktur?

 Forklar hvordan geldanning med pektin er avhengig av følgende faktorer:

· pH

· Ca-ioner

· Sukker

Hvilken type pektin vil du velge til vanlig norsk syltetøy?
Hvilken type pektin vil du velge til bakefast syltetøy?


Valgene skal begrunnes.
b) Oppgaven finnes som SVARARK der du både skal krysse av og begrunne hvilke av påstandene er du enig i og hvilke er du uenig i? 

Svararket leveres inn.

c) Flervalgsoppgave finnes på vedlagt SVARARK som skal leveres inn.

d) Hvilke faktorer må det tas hensyn til ved høsting og lagring av frukt og grønnsaker for at kvaliteten skal bli best mulig?

· Hvorfor bør ikke poteter og gulrøtter samlagres?

· Hvorfor bør ikke tomat og agurk samlagres?

OPPGAVE 4
Vegetabilteknologi

Ansvarlige Gerd Nybraaten 

a)
Gjør kort rede for forskjellene på produksjonsprosessen for:

· Vanlig potetchips

· Original potetchips

· Ekstrudert potetchips (superchips)

Ekstrudert potetchips reklamerer nå med at det inneholder 45 % mindre fett enn vanlig potetchips.

Hvorfor reklameres det ikke med at det er et lettprodukt?
b)
Forklar hvordan en whirlpool virker ved bruk av tegning.

Hvor i ølproduksjonen brukes whirlpool og hvilken oppgave har den?


Hvilke reaksjoner skjer under lagring av øl før tapping?
c) 
Hva er definisjonen på saft?

Hva blir resepten for 1 kg solbærsaft når det brukes 75 % av maksimalt tillatt sukkermengde per liter råsaft?
· Vis at volumet av 1 kg av solbærsafta blir ca 840 ml.
· Beregn volum% råsaft i solbærsafta.
· Hvor mange liter drikkeferdig saft med 12 volum% råsaft får vi fra 1 liter solbærsaft?

· Hvor mye totalt sukker inneholder 200 ml (en porsjon) av den drikkeferdige safta?
Nødvendige opplysninger finnes i vedlegg.

d)
Hva står disse to symbolene for?  Forklar hva det enkelte merke betyr og bruksområde. 

Hvilket kortnavn brukes på Forskrift om materialer og gjenstander i kontakt med næringsmidler?

Oppgave 3b






Stud.nr…………………………..
	
	PÅSTAND
	Enig
	Uenig

	1
	Ufullstendig blansjering er mer uheldig enn ingen blansjering.


	
	

	2
	Etylen er en gass som kan brukes til modning av bananer.


	
	

	3
	Glukose og dekstriner er forgjærbare.


	
	

	4
	Ølet tappes under sterile betingelser og behøver derfor ikke pasteuriseres.


	
	

	5
	En farinograf måler hvor hard hveten er


	
	

	6
	Enzymatisk skadet hvete gir dårlig bakeresultat.


	
	

	7
	Modne erter er rike på stivelse


	
	

	8
	Vi kan bestemmes om en frukt har et klimakterisk modningsforløp ved å måles  mengde oksygen produsert.


	
	

	9
	Oleoresin er en type konsistensgiver.


	
	

	10
	Poteter og gulrøtter har samme krav til lagringstemperatur.


	
	


Oppgave 3c)






Stud.nr……………….






Det er ETT svar er riktig!

1.
I fotosyntesen bruker planter karbon (C) fra _______ for å lage sukker og andre organiske molekyler.

a. vann

b. karbondioksid
c. klorofyll
d. solen 
e. jorda

2.
Den viktigste rollen til pigmenter i fotosyntesen er å ___________________.

a. få tak i lysenergi


b. beskytte mot UV lys


c. lagre energi i glukosemolekyler

d. produsere energi fra glukosemolekyler 

3. 
Hvilken av følgende utsagn beskriver frukten funksjon best?


a. produksjon og lagring av næring til overvintring for planten


b. beskyttelse og frigivelse av frø


c. beskyttelse mot planteetere


d. belønning for de som befrukter planten.

4.
Hvorfor må frø ha vann for å spire?


a. Vann gir energi


b. Vann aktiverer klorofyll slik at fotosyntesen kan begynne


c. Vann gjør at frøkappen sveller og fører til at embryocellene rehydrerer

d. Vann løser mineraler i jorden som da blir tilgjengelig for frøet

5. 
Den delen av planten der delende celler er lokalisert, kalles 


a. grunnvev

b. meristem

c. korteks

d. ledningsvev

6.
Det som skiller plantecellen fra dyrecellen er at

a. den inneholder spesielle organeller som dyrecellen ikke har

b. celleveggen er bygd opp av andre komponenter

c. antallet organeller er mye større

d. pektinet er bygd opp av en annen type bindinger.

7.
Vegetativ formering er det samme som

      a. Todeling        b. Kloning       c. Kjønnet formering    d. Ingen av delene

8.
Frø inneholder opplagsnæring til spiring. Opplagsnæring i frø er 

      a. Fett
     b. Proteiner        c. Karbohydrater
    d. Alle de forannevnte

9. 
Etylen er et viktig hormon som styrer

a.  Blomstring
   b. Fototropisme
c. Celledifferensiering
d. Modning
10.
Lukkecellene er vanligvis åpen


a. om natten, når planten trenger oksygentilskudd



b. om dagen når planten trenger tilskudd av karbondioksyd



c. når det er overskudd av vann i jorda



d. alle de ovennevnte
VEDLEGG 1

· Egenvekta for råsaft av solbær er 1 kg/l

· Tettheten for sukker er 1,6 g/ml
· Sukkerinnholdet i råsaft av solbær er 7,6%

Forskrift for frukt- og bærkonserver 

§ 11. Saft
	11-1. 
	Definisjon. 


	
	Saft er i disse forskrifter råsaft som kan være tilsatt sukker, men ikke vann. Råsaftinnholdet i saft må være minst 50 g i 100 g, for eplesaft minst 85 g i 100 g. 


	
	Saft av solbær, rips, bringebær, jordbær og kirsebær kan godt inneholde mindre råsaft, men ikke mindre enn 40 g i 100 g og skal da gis betegnelsen « Sirup » med tilføyelse av navnet på det bærslag den er tilvirket av. 


	
	Den tilsatte mengde sukker skal angis i gram pr. liter råsaft. Er saft av frukt og bær ikke tilsatt sukker og/eller kunstig søtstoff, skal den gis betegnelsen « usukret » med tilføyelse av navnet på det frukt- eller bærslag den er tilvirket av. 


	
	Tørrstoffinnholdet bestemt med refraktometer ved 20 ° C må ikke overstige 55 g i 100 g sukret saft, 25 g i 100 g sukret eplesaft og 63 g i 100 g sirup. 


	
	Anvendes saftkonsentrat, skal dette oppfylle de krav som er fastsatt i § 9-1. Saftkonsentratet kan tilsettes vann inntil råsaftens naturlige vanninnhold. 


	11-2. 
	Varebetegnelser m.v. 

	
	Saft skal, med de nedenfor nevnte unntak, gis varebetegnelsen « Saft » med tilføyelse av navnet på det/de frukt-, bær- eller grønnsakslag som den er tilvirket av, f.eks. « Eplesaft », « Bringebærsaft », « Tomatsaft ». 

	
	Betegnes en saft med navnet på et bestemt frukt-, bær- eller grønnsakslag, må saft av andre slag ikke være tilsatt i større mengde enn høyst 5 g i 100 g før sukker er tilsatt. 


	
	I saft som betegnes med navnet på 2 frukt-, bær- eller grønnsakslag kan det dessuten være tilsatt inntil 5 g i 100 g av et tredje slag saft. Det frukt-, bær- eller grønnsakslag som utgjør en større del av varen skal være nevnt foran det som utgjør en mindre del. Andre blandinger av saft skal ha varebetegnelsen: « Blandet saft », « Husholdningssaft » eller « Grønnsakssaft ». Saft av rabarbra må ikke inneholde annen saft i større mengde enn 5 g i 100 g før sukker er tilsatt. 


	
	Saft av rabarbra skal gis varebetegnelsen « Rabarbrasaft ». I merkingen er det ikke tillatt å bruke bilder av andre planter enn rabarbraplanten. 


	
	Rabarbrasaft må ikke brukes som tilsetning til annen saft. Saft tilvirket av saftkonsentrat skal gis tilleggsbetegnelsen « Fremstilt av saftkonsentrat » eller « Fremstilt av konsentrert saft ». 

	
	I merkingen skal være angitt bruksrettledning for varen. 


	
	Tilsetning av kullsyre skal angis i merkingen. 


_________________________________________________________________________________

HiST, AMMT, Matteknologisk utdanning

Eksamen i fag FO360N Næringsmiddelteknologi - melk, vegetabiler og enhetsoperasjoner

august 2007

